cyanic-selkie/wikianc huggingface dataset:
Paulis eksklusjonsprinsipp
Stabilitet i materie
Eit meir rigorøst bevis vart framstillt av Freeman Dyson og Andrew Lenard i 1967. Dei såg på balansen mellom tiltrekkande (elektron-kjerne) og fråstøytande (elektron-elektron og kjerne-kjerne) krefter og viste at vanleg materie ville kollapse og okkupere eit mykje mindre volum utan eksklusjonsprinsippet. Konsekvensen av Pauliprinsippet her er at elektron med same spinn blir halde frå kvarandre av fråstøytande utvekslingskrefter. Dette er ein kortrekkande kraft som kjem i tillegg til den langtrekkande elektrostatiske krafta eller Coulomb-krafta.
Dyson og Lenard tok ikkje med dei ekstreme magnetiske eller gravitasjonskreftane som oppstår i einskilde astronomiske objekt. I 1995 viste Elliott Lieb og hans medarbeidarar at Pauliprinsippet enno leiar til stabilitet i intense magnetiske felt som i nøytronstjerner. Men nøytronstjernene har mykje høgare tettleik enn ordinær materie. Ved tilstrekkeleg intense gravitasjonsfelt vil materie kollapse og danne svarte hol.
Astrofysikk og Pauliprinsippet
Astronomi viser ein annan spektakulær demonstrasjon av denne effekten i form av kvite dvergar og nøytronstjerner. For begge av desse lekamane er deira vanlege atomære struktur brote av sterke gravitasjonskrefter, som gjer at dei blir berre oppretthalde av «degenerasjonstrykk». Denne eksotiske forma for materie er kjent som degenerert materie. I kvite dvergar er atoma halde frå kvarandre av elektrona sine degenerasjonstrykk. I nøytronstjerner, som er under endå sterkare gravitasjonskrefter, blir elektrona smelta saman med protona og dannar nøytron, som igjen produserer eit større degenerasjonstrykk. Nøytron er dei mest rigide objekta ein veit om. Deira Young modulus (eller meir presist; bulk modulus) er 20 storleiksordenar større enn i ein diamant.
Áillohaš musikkpris
Áillohaš musikkpris er ein årleg samisk musikkpris som blei skipa i samband med Nils-Aslak «Áillohaš» Valkeapää sin 50-årsdag i 1993. Vinnaren av prisen blir annonsert på påskeaftan i samband med Sámi Grand Prix under den samiske påskefestivalen. Prisen blir gjeven av Kautokeino kommune og Kautokeino sameforening. Vinnaren får ein pris på 20 000 kroner, eit diplom, eit kunstverk og eit to vekers opphald ved Lásságámmi, heimen til Áillohaš.
Provinsen Yalova
Provinsen Yalova (tyrkisk Yalova ili) er ein provins nordvest i Tyrkia på austkysten av Marmarahavet. Naboprovinsane er Bursa i sør og Kocaeli i aust. Provinshovudstaden er byen Yalova. Yalova har litt over 200 000 innbyggjarar. Før 1995 var Yalova eit distrikt i provinsen Istanbul og før 1930 eit distrikt i provinsen Kocaeli.
Áillohaš musikkpris
Historie
Áillohaš musikkpris blei skipa i 1993 av Norske Samers Riksforbund, Kautokeino kommune og Kautokeino sameforening. Han er blitt delt ut kvart år sidan, inkludert i 2020 då den samiske påskefestivalen blei avlyst. Vinnaren kan vera ein samisk musikar, fleire musikarar saman eller ei gruppe.
Provinsen Yalova
Distrikt
Provinsen Yalova er delt inn i 6 distrikt:
Áillohaš musikkpris
Historie
Prisen er blitt gjeven for å æra viktige bidrag som vinnaren eller vinnarane har gjeve til det mangfaldige samiske musikklivet. Den fyrste vinnaren av prisen var Mari Boine. I løpet av åra har mange av dei mest populære og kjende samiske musikarane og banda vunne prisen, som Wimme, Sofia Jannok, Ulla Pirttijärvi-Länsman og Frode Fjellheim. Prisen blir ikkje berre gjeven til tradisjonelle nordsamiske joikarar, men til eit vidt spekter av musikksjangrar, frå heavy rock hjå Intrigue til tradisjonelle kildinsamiske luvvt samla, innspelte og framførte av Domna Khomjuk.
Amy Deasismont
Amy Linnéa Deasismont, kjend som Amy Diamond er ein svensk-britisk songar, skodespelar og programleiar.
Biografi
Amy Deasismont vart fødd i Sverige, men flytte med foreldra til England i Storbritannia i barneåra. Engelsk vart difor det fyrste språket ho lærte, men ho flytte tilbake til Jönköping i Sverige som fireåring. Frå seks års alder dreiv ho med kunstløp, og ho gjekk også på danse- og teaterskule. Sommaren 1999 deltok ho i fjernsynstalentiaden Småstjärnorna, og framførte Heaven Is a Place on Earth utkledd som Belinda Carlisle. Ho enda på 3. plass i tevlinga.
Pendleton Ward
Pendleton Ward er ein amerikansk animatør, manusforfattar og stemmeskodespelar som arbeider for Cartoon Network Studios og Frederator Studios. Han har skapt TV-serien Adventure Time, som gjekk frå 2010 til 2018, og internettserien Bravest Warriors som har gått sidan 2012.
Amy Deasismont
Biografi
I 2005 slo Amy Diamond gjennom som songar med singelen «What's In It For Me», som vart ei landeplage i Skandinavia og Baltikum. I Polen var songen den mest spelte på radio den sommaren. Singelen var med på debutplata hennar, This Is Me Now som kom ut i mai, og songane «Welcome to the City», «Shooting Star» og «Champion» var også gjeve ut på singel. Under VM i friidrett 2005 i Helsingfors var «Champion» den offisielle VM-låta til det svenske laget. I 2005 vann ho tre musikkprisar, og ho var nominert til fleire, t.d. Grammis, der ho var den yngste artisten som vart nominert nokonsinne.
Pendleton Ward
Ward er uteksaminert ved CalArts Animation Program. Han voks opp i San Antonio i Texas, og bur i dag i Los Angeles.
Amy Deasismont
Biografi
Amy Diamond har så langt vore ein aktiv artist. Allereie året etter gav ho ut neste plate, Still Me, Still Now. Frå dette albumet vart singelen «Don't Cry Your Heart Out» ganske populær, både i Sverige og Noreg. Fram til 2010 har ho gjeve ut minst eitt album i året. I 2006 vart ho kåra til Årets turnédronning av Aftonbladet, og tidsskriftet Tove kåra henne til Årets artist 2006. 2 gonger har ho delteke i svenske Melodifestivalen; i 2008 med låta «Thank You» og i 2009 med «It's My Life». Av dei to var «Thank You» den som fekk høgast plassering med ein 8. plass i hovudfinalen. I 2010 lanserte ho samleplata Greatest Hits, berre 18 år gamal.
Som skodespelar har ho hatt roller i nokre svenske fjernsynsseriar. I desember 2009 fekk ho rolla som Alice i musikalen Alice i Underlandet på Maximteatern i Stockholm. I januar 2011 vart ho programleiar for hundeprogrammet Bulldogg på SVT B. Amy er i dag utdanna frisør.
When the Lady Smiles
«When the Lady Smiles» er ein song frå 1984 av det nederlandske bandet Golden Earring. Det var den første singelen frå albumet N.E.W.S. (NorthEastWestSouth). Etter hitten «Twilight Zone», vart plasseringa til «When the Lady Smiles» på den amerikanske singellista skuffande, berre ein 76. plass på Billboard Hot 100
Videoen for songen, regissert av Dick Maas, var kontroversiell. I ein scene prøver ein mann å valdta ei nonne. Denne scenen vart raskt fjerna frå videoen (og den fulle versjonen vart berre vist etter midnatt). Trass i dette nådde songen tredjeplassen i Canada, men kan ha gått ut over salstalet i USA. I Nederland vart «When the Lady Smiles» den femte førsteplassen til Golden Earring.
Hillary Clinton brukte songen presidentvalkampen sin i 2008.
Fylkesveg 289 i Hedmark
Fylkesveg 289 i Hedmark går mellom Høgholen og Åkroken i Sør-Odal kommune. Vegen er 5,3 km lang.
Havila Kystruten
Havila Kystruten AS er eit norsk reiarlag stifta i 2017 som fekk i oppdrag å drifta 4 av 11 skip i Hurtigruta, kystruta Bergen-Kirkenes, frå 1. januar 2021.
Reiarlaget er eigd av Havila Holding AS i Fosnavåg. Administrerande direktør er Arild Ove Myrvoll.
Skip
Reiarlaget har fire skip under bygging, alle med lengd på 122,7 meter og breidd på 22 meter. Lastekapasitet vert ni bilar og 190 pallar, der 40 av pallane kan fraktast med kjøling eller frysing. Skipa får eit mannskap på 76, ein lugarkapasitet til 468 passasjerar, og i tillegg plass til 172 dagreisande.
Lugarane vert på mellom 16 og 210 kvadratmeter. Skipa vil mellom anna ha fasilitetar som badstove, boblebad, treningsfasilitetar og fleksible serviceområde med matservering.
John DiMaggio
John DiMaggio er ein amerikansk stemmeskodespelar og komikar. Han har mellom anna gitt stemme til roboten Bender i Futurama, Jake the Dog i Adventure Time, Dr. Drakken i Kim Possible og Marcus Fenix i dataspela frå Gears of War-serien.
Havila Kystruten
Skip
Fartøya kjem til å ha ein «servicefart» på 14-15 knop og maksfart på 18,2 knop.
Yli Lompolo
Yli Lompolo (Yli Lombolo) er ein grunn innsjø vest for bydelen Lombolo i Kiruna. Innsjøen grenser i sør og sørvest til våtmark, og i nord mot E10.
Havila Kystruten
Skip
Dei fire skipa vil få namna «Havila Capella», «Havila Castor», «Havila Polaris» og «Havila Pollux», og vert bygde ved to verft, høvesvis i Tyrkia og Spania.
Yli Lompolo
Yli Lompolo har tilførsel frå Luossajärvi via Luossajoki i nord, og vert drenert via Luossajoki til Ala Lompolo i sør. Sidan innsjøen er så grunn (gjennomsnittsdjupna er ca. ein meter) består botnen først og fremst av såkalla erosjon- og transportbotn, noko som medfører at partikler ikkje sedimenterer og blir på botnen særleg lenge, men driv vidare nedstraums.
Havila Kystruten
Tekniske løysningar
Skipa er designa av Havyard og har nemninga Havyard 923. Hovudmotorane skal gå på flytande naturgass og vert levert av Rolls-Royce.
Dei to Havyard-selskapa Norwegian Electric Systems og Norwegian Control Systems skal levere såkalla hybridpakkar, som inkluderer det som vert verdas største batteripakkar på passasjerskip. Med desse kan skipa segle fire timar berre på batteri. Reiarlaget får støtte av mellom anna Enova til sine energitiltak.
Yli Lompolo
Begge Lompolo-sjøane er hekkeplassar for mange fuglar, blant dei horndykkar og lappfiskand. Òg songsvane og ender pleier å halde til i vatnet.
Second Chance av .38 Special
«Second Chance» er ein song av den amerikanske rockegruppa 38 Special frå det åttande studioalbumet til deira, Rock & Roll Strategy frå 1988. Han var skriven av Max Carl, Jeff Carlisi og Cal Curtis som ein rockeballade og kom ut som den andre singelen frå albumet i 1989. Det vart den største hitten deira i USA, der songen nådde femteplassen på Billboard Hot 100.
Han nådde òg andreplassen på Mainstream Rock-lista og vart den første av bandet som gjekk til topps på Adult Contemporary-lista. I Canada nådde songen andreplassen på hitlista og i Australia 14. plassen, der han låg 12 veker inne på lista.
Andre versjonar
Den jamaicanske reggaesongaren Dennis Brown spelte ein versjon av songen i 1990 på ymse samlealbum. Den tongansk-amerikanske trioen Kontiki spelte inn songen i 2008 på albumet deira Free Again.
Stathmós Mourión
Stathmós Mourión (gresk Σταθμός Μουριών, Stasjonen til Mouriés) er ein landsby i periferieininga Kilkís i periferien Sentral-Makedonía i Hellas. Stathmós Mourión var hovudsete i den tidlegare kommunen Mouriés, som no er ei kommunaleining i kommunen Kilkís.
Cameron Diaz
Cameron Michelle Diaz er ein amerikansk tidlegare filmskodespelar. Ho har trekt seg tilbake frå skodespelaryrket.
Diaz er dotter av Emilio Diaz, ein cubansk-amerikanar som jobba som arbeidsleiar i eit oljeselskap.
Då Cameron var 16 år skreiv ho kontrakt med modellbyrået Elle. Etter at ho var ferdig med high school, reiste ho til Japan for å jobba. Der møtte ho Carlo de la Torre. Dei flytta saman då ho flytta tilbake til USA. I dei neste fem åra tok modelljobben henne verda rundt, og ho var modell for dei store firmaa.
Dei neste tre åra trena Diaz skodespelartalentet sitt i lågbudsjettfilmer som The Last Supper (1995), Feeling Minnesota (1996) og She's The One (1996). Ho vart meir kjend i rolla som den «perfekte» trulova i den romantiske komedien Min beste venns bryllup (1997) med Julia Roberts. Hovudrolla hennar i komedien Alle elsker Mary (1998) gav henne stjernestatus.
Moray Firth-bassenget
Moray Firth-bassenget er eit sedimentasjonsbasseng i Nordsjøen som vart danna ved rifting i slutten av juratida og byrjinga av krittida. Han er ein del av Nordsjørifta, som er ei trippel rift, med armar som formar Vikinggraben, Sentralgraben og Moray Firth-bassenget. Den nordaust-sørvestlege svakheitssonen vart utvikla i perm-trias-tida og kan følgjast vidare mot søraust langs Great Glen-forkastinga.
Billycock Hill
Billycock Hill er ein avrunda, isdekt ås i Antarktis. Han har ei høgd på 1630 moh. og stikk 180 m oppom det omliggande isdekket. Åsen ligg like nord for toppen av Nenybreen på vestkysten av Graham Land. Han vart først kartlagd av U.S. Antarctic Service, 1939–41, og kartlagd på ny i 1946 av Falkland Islands Dependencies Survey. Dei gav han namnet Billycock Hill fordi han likna på ein «billycockhatt», ein type skalk.
Astrid Båhl
Astrid Båhl (fødd Astrid Margarete Bål, ) er ein norsk samisk artist. Ho er kjend for å ha skapt det samiske flagget i 1986.
Biografi
Båhl blei fødd i Karesuando i Sverige. Som barn flytta ho til Skibotn i Storfjord kommune i Troms fylke, der ho framleis var busett i 2017. Ho starta kunstnarutdanninga si allereie på Solhaugens gymnas i Narvik, og fortsette sidan på Statens håndverks- og kunstindustriskole i Oslo, der ho studerte tekstiltrykk, grafikk, grafisk design og frihandteikning. Båhl har vore representert på fleire utstillingar, mellom anna «Mijjen luunie – Kums oss», ei sørsamisk vandringsutstillning som opna den 6. februar 1994 i Elverum og dessutan «ČSV- å visualisere Sápmi» på Galleri F15 på Jeløya i 2006.
I 1986 kunngjorde Nordisk sameråd ein konkurranse om å utforma eit samisk flagg, der Astrid Båhl sitt forslag gjekk av med sigeren. Flagget blei heisa for fyrste gong på konferansen i samerådet i Åre den 15. august 1986. Ifølgje Båhl symboliserer flagget at sola gir liv til jorda. Som inspirasjon til flagget gjekk Båhl tilbake i gamle skrifter og bøker om det samiske formspråket, mytologi og symbol.
Båhl har sjølv utforma dei norske frimerka til «Tråante 2017», ei markering av 100-årsmarkeringa av det første samiske landsmøtet i Trondheim i 1917.
Aksjelova
Aksjelova (Lov om aksjeselskaper) er lov av 13. juni 1997 nr 44, som har reglar om vanlege aksjeselskap.
Aksjelova skal ikkje forvekslast med Almennaksjelova, Lov om allmennaksjeselskaper, lova av 13. juni 1997 nr 45. Almennaksjelova gjeld for aksjeselskap som i vedtektene kallar seg eit allmennaksjeselskap, og som har ein aksjekapital på minst kr 1.000.000.
Den vanlege aksjelova gjeld for dei aksjeselskapa som ikkje er omfatta av allmennaksjelova. Desse vanlege mindre aksjeselskapa må ha ein aksjekapital på minst kr 100.000.
Dei to lovene er for det meste heilt like, men med nokre strengare reglar for allmenaksjeselskapa.
Fylkesveg 290 i Hedmark
Fylkesveg 290 i Hedmark går mellom Disenå stasjon og Skjuleng i Sør-Odal kommune. Vegen er 18,4 km lang.
Letting Go av Wings
«Letting Go» er ein song av Paul og Linda McCartney som først vart gjeven ut av Wings i 1975 på albumet deira Venus and Mars. Songen vart miksa og gjeven ut på singel 4. oktober 1975 i USA og 18. oktober 1975 i Storbritannia. Songen nådde 41. plassen i Storbritannia og 39. plassen i USA.
Innspeling
Songen vart spelt inn seint i 1974 i Abbey Road Studios, før bandet drog til New Orleans for å spele inn det meste av Venus and Mars. Det er ein av berre tre songar på albumet med trommeslagaren Geoff Britton, som berre var i gruppa ei kort stund før han slutta.
Aksjelova
Dei to lovene avløyste tidlegare aksjelover, den siste av 4. juni 1976 nr 59. Dei to nye lovene vart iverksett (trådde i kraft) 1. januar 1999.
Letting Go av Wings
Andre versjonar
«Letting Go» er blitt spelt av Ian Mitchell på albumet Garage Band Tribute To the Beatles.
I 2014 vart songen spelt av Heart på The Art of McCartney.
Aksjelova
Aksjelova gjeld for selskap der ingen av deltakarane har ansvar for selskapet sine forpliktelsar, udelt eller for delar som til saman utgjer selskapet sine samla forpliktelsar.
You Won't See Me
«You Won't See Me» er ein song av The Beatles, frå albumet Rubber Soul. Han er tilskriven Lennon/McCartney, men vart i røynda skriven av Paul McCartney. Dette er ein av få songar der McCartney syng lågare harmoni, medan Lennon og Harrison syng den høgare harmonien i lag.
Historie
Songen er om ei krise i forholdet til den dåverande kjærasten til McCartney, Jane Asher. Ho slutta å ringe attende til han og ignorerte han ein periode. Den meir bitande tonen i songen markerer ei endring frå tidlegare, lykkelegare kjærleikssongar. «You Won't See Me» vart innspelt under den siste innspelingsdagen for Rubber Soul. Med ei lengd på 3:22 var songen den lengste The Beatles hadde spelt inn til då og markerte ein trend Bob Dylan og andre starta på denne tida med å skrive lengre songar.
Mal «Organ» Evans (ein av roadieane til Beatles gjennom heile karrieren deira) spelte hammondorgel på denne songen.
Annne Murray-versjonen
I 1974 vart «You Won't See Me» ein stor hit for Anne Murray, og nådde 8. plass på Billboard Hot 100 og førsteplassen på Billboard Easy Listening singles-lista. Lennon fortalte Murray at versjonen hennar av «You Won't See Me» var hans favoritt av coverversjonane av Beatles-songar.
Andre versjonar
Songen vart spelt inn av Bryan Ferry på albumet These Foolish Things i 1973. Robert Palmer spelte òg inn ein versjon av songen.
The Bee Gees spelte songen i Australia i 1966 og vart sidan gjeven ut på albumet Inception/Nostalgia i 1970, som berre vart gjeven ut i Tyskland, Frankrike og Japan.
Billy Joel nytta ein kort del av songen i hans «All You Wanna Do Is Dance».
A Bug's Life
A Bug's Life (bokmåltittel: Småkryp) er ein amerikansk dataanimert filmkomedie frå 1998, produsert av Pixar Animation Studios og utgjeven av Walt Disney Pictures. Han vart regissert av John Lasseter, i samarbeid med Andrew Stanton, som òg har skrive manuset. Filmen handlar om ein utilpass maur, Flik, som er på leit etter «tøffe krigarar» for å redde kolonien sin frå hækne grashopper, men som endar opp med å rekruttere ei gruppe av kryp som viser seg å vere ein tafatt sirkustropp. Filmen har stemmene til Dave Foley, Kevin Spacey og Julia Louis-Dreyfus.
Knuten
Knuten er eit fjell på Spitsbergen på Svalbard. Det har ei høgd på 706 meter over havet.
Fylkesveg 293 i Hedmark
Fylkesveg 293 i Hedmark går mellom Galterud og Heiberg i Sør-Odal kommune. Vegen er 4,8 km lang.
Överst-Juktan
Överst-Juktan er ein innsjø øvst i Juktån i Sorsele kommun i Västerbottens län i Sverige. Innsjøen ligg innanfor naturreservatet Vindelfjällen. Overflatearealet er 23 km².
Busetnad ved Överst-Juktan
Det første nybygget ved Överst-Juktan var Åkernäs, som må ha vore sett opp av samen Lars Mårtensson. Saman med Viktoriakyrkan utgjer Åkernäs Riksintresse för kulturmiljövården. Den øvrige busetnaden består av Skirknäs, Holmvik, Ájvák og Slätvik. Berre Åkernäs og Skirknäs har vegsamband.
Fiske
Överst-Juktan er, nest etter Virisen, den største uregulerte innsjøen med røye i Västerbottens län. Det vert òg fanga aure her.
Kjelder
''
WALL-E
WALL-E er ein amerikansk dataanimert science fiction-film frå 2008, produsert av Pixar Animation Studios og utgjeven av Walt Disney Pictures. Han vart regissert av Andrew Stanton og produsert av Jim Morris. Filmen følgjer ein robot som komprimerer og sorterer skrot på ei framtidig, ubueleg og aude Jord. Han får besøk av ein sonde send av romskipet Axiom, ein robot kalla EVE, som han forelskar seg i og følgjer etter gjennom galaksen.
Sherdahlfjellet
Sherdahlfjellet er eit fjell på Spitsbergen på Svalbard. Det har ei høgd på 785 meter over havet.
Olivia Olson
Olivia Rose Olson er ei amerikansk skodespelarinne og songarinne. Ho er mest kjend for stemmerollene som Vanessa Doofenshmirtz i Phineas and Ferb og Marceline the Vampire Queen i Adventure Time. Ho har også spelt som karakteren Joanna i 2003-filmen Love Actually og den korte 2017-oppfølgjaren Red Nose Day Actually.
Tom Kenny
Thomas James Kenny er ein amerikansk stemmeskodespelar. Han er kjent for å gje stemme til svampen SpongBob i TV-serien SpongeBob SquarePants. Han har også gitt stemme til Heffer Wolfe i Rocko's Modern Life; Ice King i Adventure Time; forteljaren og borgarmeisteren i The Powerpuff Girls, Carl Chryniszzswics i Johnny Bravo og draken Spyro frå dataspela i Spyro the Dragon-serien.
Kenny har også opptredd i komediespela The Edge og Mr. Show. Han har vunne ein Daytime Emmy Award og to Annie Awards for stemmeskodespelet som SpongeBob SquarePants og Ice King.
Johan Feyer
Johan Fredrik Feyer var ein norsk industrileiar, fødd og død i Kristiania.
Feyer var son til ein sorenskrivar som frå 1834 hadde embete i Eigersund. Etter å ha avlagt ein dårleg eksamen artium i 1841, reiste Feyer til England og lærte seg å produsere leirvarer. I 1846 vende han tilbake til Eigersund og starta året etter opp ein fabrikk, Egersund Potteri, som laga brunt steinty. Alt frå 1850-åra var Feyer den fremste fabrikanten av steintøy i Noreg. I 1865 danna han Egersund Fayancefabrik, og drifta vart innretta mot kvitt steintøy. Jamsides fabrikkdrifta var han heile tida på jakt etter nye skjerp og mineral. I 1870-åra fekk han pengevanskar, grunna det mislukka AS Stavanger Grubekompani, og vart slegen konkurs i 1876. Firmaet var selt av skifteretten til eit aksjeselskap. Men fajansefabrikken var likevel solvent, og Feyer vart boden disponent-stillinga. Han avslo tilbodet, valde i staden å flytte til hovudstaden, der han arbeidde som kontorist.
Feyer hadde store kunnskapar kva gjaldt teknikk og naturvitskap, men var mindre oppteken av forretningsdrift og økonomi.
Hynden Walch
Heidi Hynden Walch er ein amerikansk skodespelar, songar og forfattar. Ho er mest kjend som stemmeskodespelar for Princess Bubblegum i Adventure Time, Starfire i Teen Titans og Viridi i dataspelet Kid Icarus: Uprising.
Nicolai Norman
Nicolai (Nico) Norman var ein norsk fysikar. Han var professor ved Fysisk institutt ved Universitetet i Oslo frå 1964 til 1986.
Norman byrja å studere realfag ved UiO like før andre verdskrigen. Under krigen var han aktivt med på motstandsarbeid mot den tyske okkupasjonen. I 1947 fekk han cand.real.-graden, før han så vart stipendiat. I 1956 tok Norman dr. philos-graden, med avhandlinga «On the cylindrically symmetrical distribution method in X-ray analysis».
I 1950 hadde Norman forskingsopphald ved MIT, og i 1954 ved Brooklyn Polytechnic Institute. Etter han hadde tatt doktorgraden jobba han ved Sentralinstituttet for industriell forsking (det seinare SINTEF), før han gjekk tilbake til UiO som professor i faststoff-fysikk i 1964.
I 1966 vart Norman innvalt i Det Norske Videnskaps-Akademi. Han var styrar ved Fysisk institutt frå 1976 til 1978.
Kjelder
''
Fylkesveg 294 i Hedmark
Fylkesveg 294 i Hedmark går mellom Velta og Galterud i Sør-Odal kommune. Vegen er 5,2 km lang.
Norvegia (fleirtyding)
Norvegia er ei latinisert form av «Noreg» og kan visa til:
Negentropi
Negentropi er det motsette av entropi og tyder «negativ entropi». Omgrepet vart innført av Erwin Schrödinger i 1943 for å karakterisere prosessar, gjerne knytte til liv, som utviklar eit system i retning av auka struktur.
Venus and Mars/Rock Show
«Venus and Mars/Rock Show» er ein medley av to songar skrivne av Paul og Linda McCartney og opphavleg spelt inn av Wings som dei to første songane på albumet Venus and Mars. Singelen kom ut i USA 27. oktober 1975 og i Storbritannia den 28. november 1975. B-sida var «Magneto and Titanium Man», ein annan song frå albumet. Singelen er mykje kortare enn albumversjonen, kring tre minuttar, medan albumversjonen er nesten sju minuttar lang. «Venus and Mars/Rock Show» nådde 12. plassen på Billboard Hot 100 i USA, men nådde ikkje singellista i Storbritannia.
Negentropi
Eit nærskyldt omgrep er syntropi, som vart innført av den italienske matematikaren Luigi Fantappiè i 1942. Den andre termodynamikklova seier at naturlege prosessar skjer slik at at entropien i eit lukka system veks, og at dette er eit uttrykk for at strukturar vert brotne ned og informasjon går tapt, medan Fantappiè meinte at det eksisterer naturlege prosessar slik at struktur byggjast og syntropien veks. Omgrepet blir mellom anna nytta innanfor alternativ medisin.
Venus and Mars/Rock Show
Medverkande
«Venus and Mars»
«Rock Show»
Lafcadio Hearn
Patrick Lafcadio Hearn, som japansk borgar Koizumi Yakumo (小泉 八雲), var ein forfattar og japanolog av irsk-gresk opphav. Han skreiv mange bøker om japansk kultur, og hadde stor tyding for dei kulturelle kontaktane mellom England og Japan.
Liv
Lafcadio Hearn var fødd på øya Lefkada (Levkáda) vest i Hellas som son av ein irsk militærlege og ei gresk kvinne frå Kýthira. Då han var to år gammal blei han teken til Irland, der han etterkvart blei teken hand om av mostera til faren, Sarah Brenane. Han fekk ei katolsk utdanning i Storbritannia og Frankrike, der han lærte seg fransk flytande.
I 1863 blei Hearn sendt til St. Cuthbert's College, Ushaw, eit katolsk seminarium ved det som no er University of Durham. Etter ei ulykke på skulen mista han synet i venstre auge då han var 16.
Då Hearn var 17 år gammal blei grandtanta erklært konkurs etter at rådgjevaren hennar Henry Molyneux fyrst var blitt det. Hearn blei sendt til London ei tid for å bu hjå den tidlegare tenestejenta hennar, men måtte klara seg mykje sjølv med å driva gatelangs og bu på fattighus. Han utvida kunnskapen sin gjennom å vitja bibliotek og British Museum. I 1869 blei han sendt til New York i USA med beskjed om å dra til Cincinnati og oppsøka nokre fjerne slektningar av ein slektning. Der fekk han lita støtte, men måtte leva av lausarbeid. Etterkvart byrja han å verka som journalist for Cincinnati Daily Enquirer, der han mellom anna blei kjend for dramatiske skildringar av lokale drapssaker. Sidan drog han til New Orleans og Martinique, der han var fascinert av det kulturelle mangfaldet, eit emne han gjerne skreiv om. Han var korrespondent for Harper's Magazine på Martinique i to år, og skreiv i tillegg til tekstar for magasinet to bøker derfrå.
Japan
Etter at ha møtt den japanske kulturen ved ei utstilling i New Orleans, og lese ei omsetjing av Kojiki, bestemte han seg for å reisa til Japan. Hearn kom til Japan i april 1890 på eit kortvarig korrespondentoppdrag, og fekk ein jobb som engelsklærar i Matsue same sommaren med hjelp frå den lokale japanologen Basil Hall Chamberlain. Seint i 1891 fekk Hearn ei ny lærarstilling i Kumamoto, ved femte høgare mellomskule (ein forløpar for Kumamoto universitet). Her blei han verande i tre år og fullførte boka si Glimpses of Unfamiliar Japan (1894). Rektoren ved skulen var grunnleggjaren av judo, Kano Jigoro. Hearn var fascinert av tenkinga kring ju-jutsu: «What Western brain could have elaborated this strange teaching, never to oppose force by force, but only direct and utilize the power of attack; to overthrow the enemy solely through his own strength, to vanquish him solely by his own efforts? Surely none! The Western mind appears to work in straight lines; the Oriental, in wonderful curves and circles.»
Natsume Sōseki fekk posten til Hearn ved Tokyo universitet i 1903, og han blei lærar ved Waseda universitet i staden. Hearn døydde ved eit hjarteåtak 26. september 1904, 54 år gammal.
Forfattarskap og ettermæle
Hearn skreiv tolv kjende bøker om Japan, mellom anna Glimpses of unfamiliar Japan (1894), Kokoro (1896), Gleanings in Buddha fields (1897) og framfor alt Japan, an attempt at interpretation (1904). Mange av bøkene hans blir stadig gjevne ut og er mykje lesne, til dømes In ghostly Japan, Japan: An Interpretation og Glimpses of unfamiliar Japan. Japanarar er stadig fascinerte av Hearn, som med bøkene sine fyrst gjorde at dei kunne sjå kulturen sin gjennom augo til ein utanforstående. Han var òg ein av den fremste omsetjaren av japansk i vesten, og ein djerv og ukonvensjonell tenkjar i samtida si som var interessert i japansk folklore og folketru.
Asteroiden 8114 Lafcadio er kalla opp etter han.
Geologi i Nordland
Geologien i Nordland omfattar Lofoteneruptiva, Nordlandsprovinsen og einskilde grunnfjellsvindauge med domar av prekambriske granittgneisar.
Nordland ligg innanfor Den kaledonske fjellkjeda, og mesteparten av berggrunnen tilhøyrer Nordlandsprovinsen, som består av kaledonske glimmerskifrar og glimmergneisar. Lokalt finst òg marmor, til dømes Fauskemarmor.
I Lofoten er det 2200-1700 mill. år gamle djupbergartar som gabbro, anortositt, mangeritt og granitt), som har trengt inn i eldre gneisar og omdannede sedimentære bergartar.
I tillegg finst det eit lite felt av jura-krittbergartar (ca 175-140 mill. år gamle) på Andøya med kol og oljeskifer.
Walther Nernst
Walther Hermann Nernst var ein tysk fysikar og kjemikar. Han var ein av grunnleggjarane av den moderne fysiske kjemien, og bidrog innan elektrokjemi, termodynamikk og fotokjemi. Han er òg kjent for å ha oppdaga Nernst-likninga. Han fekk Nobelprisen i kjemi i 1920.
Liv
Etter artium ved gymnasiet i Graudenz studerte han i Zürich, Berlin og Graz. Der samarbeidde han med Albert von Ettingshausen (Ettingshausen-Nernst-effekten) og Ludwig Boltzmann. Han tok doktorgraden i 1887 under rettleiing av Friedrich Kohlrausch i Würzburg. I 1889 habiliterte han under rettleiing av Wilhelm Ostwald i Leipzig. 1889 vart han assistent og privatdosent for Eduard Riecke i Göttingen.
1892 vart han gift med Emma Lohmeyer, dotter av ein medisinprofessor og kirurg frå Göttingen. I ekteskapet fekk han døtrene Hildegard, Edith og Angela og sønene Rudolf og Gustav. Begge sønene fall i første verdskrigen. 1899 skaffa Nernst seg den første privatbilen i Göttingen. Ein vidare lidenskap var jakt. Han slo seg ned i Berlin i 1905. I 1922 kjøpte han riddargodset Ober-Zibelle ved Muskau, der han etter eremiteringa si i 1933 trekte seg tilbake.
Verdsmeisterskapen i roing 2014
Verdsmeisterskapen i roing 2014 vart avvikla på ei regattabane i Amstelveen i Nederland dagane frå 24. til 31. august. Menn tevla i 13 i ulike båtklassar og kvinner i 9.
Norske Kristoffer Brun og Are Strandli vann bronsemedalje i dobbeltsculler i lettvektsklassa.
Singlesculler
<br style="clear:both;" />
Dobbeltsculler
<br style="clear:both;" />
Toar utan styrmann
<br style="clear:both;" />
Toar med styrmann
<br style="clear:both;" />
Dobbeltfirar
<br style="clear:both;" />
Firar utan styrmann
<br style="clear:both;" />
Åttar
<br style="clear:both;" />
Lettvekt singlesculler
<br style="clear:both;" />
Henry Vaughan
Henry Vaughan var ein walisisk diktar som blir rekna blant dei metafysiske poetane.
Verdsmeisterskapen i roing 2014
Lettvekt, toar utan styrmann
<br style="clear:both;" />
Henry Vaughan
Liv
Henry Vaughan blei fødd i grevskapet Brecknockshire som son av den walisiske godseigaren Thomas Vaughan Sr. og kona Denise Morgan. Han var den eldre tvillingbroren til filosofen Thomas Vaughan. Saman med ein tredje bror voks dei opp på eit lite gods i Llanssantfread. Henry Vaughan var truleg tospråkleg (engelsk og walisisk). Dikta hans syner eit idealisert bilde av barndomen, så ein kan gå ut frå at han hadde ei lukkeleg tid som barn.
Verdsmeisterskapen i roing 2014
Lettvekt dobbeltfirar
<br style="clear:both;" />
Henry Vaughan
Liv
I 1638 reiste dei to tvillingbrørne til Oxford for å studere ved Jesus College. To år seinare studerte dei jus i London. Etter studiet og ei mogleg (men ikkje dokumentert) krigsteneste på rojalistane si side i den engelske borgarkrigen budde Vaughan resten av livet på familiegodset i Wales.
Verdsmeisterskapen i roing 2014
Lettvekt, firar utan styrmann
<br style="clear:both;" />
Lettvektsåttar
<br style="clear:both;" />
Henry Vaughan
Virke
Dei tidlege dikta som kom ut i Poems og Olor Iscanus, syner påverkanad frå renessansediktaren Ben Jonson. Vaughan tok her for seg verdslege tema, blant anna borgarkrigen.
Vaughan hadde nokre tunge år i 1648-1650: rojalistane og med dei den anglikanske kyrkja tapte borgarkrigen, den yngre broren William døydde og sjølv vart Vauhgham sjuk. Han byrja no å skrive meir andeleg lyrikk som han gav ut i hovudverket sitt, Silex Scintillans («Eldstein»). To år seinare kom The Mount of Olives, ei samling geistlege prosatekster som speglar den religiøse overtydinga til Vaughan.
Etter at det britiske monarkiet blei atterreist i 1660 og den anglikansk kyrkja attvann posisjonen sin, avslutta Vaughan diktarkarriera. Han opparbeidde seg ikkje noko litterært ry i si eiga levetid og interessa i vår tid kjem i første rekkje av Silex Scintillans.
Rock & Roll Strategy
Rock & Roll Strategy er det åttande studioalbumet til det amerikanske southern rock-bandet 38 Special, gjeve ut i 1988. Det var det siste albumet deira for selskapet A&M Records. Det var det første albumet med den nye vokalisten og klaverspelaren Max Carl, etter at Don Barnes slutta. Albumet inneheld den siste topp 10-hitten deira, «Second Chance», som nådde sjetteplassen på Billboard Hot 100-lista i USA.
Salslister
Album – Billboard (USA)
Singlar – Billboard (USA)
Niki Yang
Niki Hyun Yang er ein sørkoreansk animatør og stemmeskodespelar. Etter å ha vorte uteksaminert frå Hongik University og deretter CalArts, arbeidde ho med biletmanusa til Family Guy før ho flytte til Frederator Studios. Ho er mest kjend som stemmeskodespelar for karakterane BMO og Lady Rainicorn i Adventure Time.
Fylkesveg 298 i Hedmark
Fylkesveg 298 i Hedmark går mellom Fulu i Sør-Odal kommune og Åsum i Kongsvinger kommune. Vegen er 2,2 km lang.
Blümcke Knoll
Blümcke Knoll er ein liten, bratt knaus som stikk opp av isen nord på Adelaide Island, kring 11 nautiske mil sørvest for Mount Velain. Han vart kartlagd frå flyfoto tekne av Ronne antarktiske forskingsekspedisjon (1947–48) og Falkland Islands and Dependencies Aerial Survey Expedition (1956–57), og vart namngjeven av UK Antarctic Place-Names Committee etter Adolf Blümcke (1854–1914), ein tysk glasiolog som var professor på Oberrealschule ved Augsburg.
Pikrolímni
Ved folketeljinga i 2011 hadde kommunaleininga Pikrolímni 5 442 innbyggjarar, medan tettstaden med same namn hadde 114 innbyggjarar.
Mike Henderson
Mike Henderson er ein USA-amerikansk songar-låtskrivar.
Henderson var medlem av bluesgruppa The Bel Airs då ho vart danna i Missouri i 1981. Dei gav ut albumet Need Me a Car på Blind Pig Records i 1984. Henderson forlet bandet i 1985 og flytta til Nashville. Året etter vart han med i rootsrockbandet The Roosters. Han var òg medlem av bandet The Kingsnakes. The Kingsnakes byrja å spel ekvar veke på Bluebird Cafe i juli 1986. Dei korta ned namnet til The Snakes då dei fekk kontrakt med Curb Records. Albumet The Snakes kom ut på Curb i 1989.
I 1988 spelte The Fabulous Thunderbirds songen «Powerful Stuff», ein song Henderson hadde skrive for The Snakes, for filmen Cocktail. Henderson vart seinare låtskrivar for EMI. Songane hans er spelt inn av Dixie Chicks, Trisha Yearwood, Gary Allan, Patty Loveless og mange andre. Henderson arbeidde òg i Nashville som slidegitarist. Han har spelt på albumet av mellom andre Emmylou Harris, John Hiatt, Joy Lynn White og Kelly Willis.
Armsjön
Armsjön er ein innsjø på grensa mellom landskapa Medelpad og Hälsingland i Sverige, ca. 20 km sør for Sundsvall, og i nærleiken av Bottenhavet. Vassflata ligg, ved normal vasstand, 64 meter over havet, og har eit overflateareal, målt saman med Skarhålssjön, på 14 km². Elva frå innsjøen munnar ut i Bottenhavet.
På 1950-talet utførte dr. Puke ved Uppsala universitet ei kartlegging for sivilforsvaret over kva innsjøar som kunne vere eigna som drikkevassreservoar ved ein eventuell atomkrig, og Armsjön var den innsjøen som vart oppført som reinast av dei oppmålte innsjøane. Den største djupna i innsjøen er 24 meter, og ligg i den sørlege delen. Det er sett ut fleire fiskeartar i innsjøen, mellom anna aure, røye og sik, men bestand av gjedde har gjort arbeidet vanskeleg. I eit tilfelle på 1980-talet vart det sett ut 13 500 aureyngel i innsjøen og dei tilløpande elvane.
Noemi
Noemi er pseudonym for Veronica Scopelliti, ein italiensk pop-songar og låtskrivar.
Egil Monn-Iversen
Egil Ragnar Monn-Iversen var ein norsk musikar, komponist, arrangør, og produsent av musikk, film og teater. Monn-Iversen vart ein viktig og mektig person i norsk kulturliv og har difor vorte kalla «Gudfaren». Han var ein eldre bror av fiolinisten Arne Monn-Iversen og var gift med songaren og skodespelaren Sølvi Wang frå 1951 til ho døydde i 2011. Saman hadde dei dottera Bitte Monn-Iversen.
Biografi
Egil Monn-Iversen utdanna seg ved Musikkonservatoriet i Oslo, men var ein aktiv jazzmusikar i Oslo i 1940- og 50-åra, og leia også sine eigne grupper, mellom anna vokalgruppa The Monn Keys frå 1948. Tekstane til gruppa vart skrivne av Erik Diesen, og medlemmene var han sjølv, Sølvi Wang, Nora Brockstedt, Per Asplin, Oddvar Sanne og Fredrik Conradi. Seinare trekte Conradi og Brockstedt seg ut, men Arne Bendiksen kom inn, og The Monn Keys var blitt ein kvartett. Monn-Iversen og kvartetten starta opp selskapet Egil Monn-Iversen A/S i 1957 som fungerte som både plateselskap og filmselskap etter kvart. Etter at gruppa vart oppløyst i 1964, vart selskapet seld til Bendiksen, som heldt fram med det under namnet Arne Bendiksen A/S.
Første gongen han er nemnt som arrangør var på innspelinga Music, Music, Music med Arve Opsahl og Sølvi Wang. Han heldt fram med arrangeringa for ei rekkje artistar, inkludert over hundre innspelingar med Jens Book-Jenssen og meir enn 50 innspelingar med Nora Brockstedt. Monn-Iversen var inspirert av amerikanske og britiske jazzorkester, og gav dei norske artistane eit internasjonalt preg. Denne orkesterstilen hans kan også høyrast på dei fyrste songane Thorbjørn Egner gav ut. Han vart også brukt i NRK, gjerne saman med Kringkastingsorkesteret, og ofte med musikalsk hjelp frå The Monn Keys. I 1964 skapte han ein hit med Arne Bendiksen-låta «La meg være ung», arrangert for Wenche Myhre.
Same året blei Egil Monn-Iversen fast tilknytt NRK som musikalsk konsulent. Etter kvart vart han også ein mykje brukt komponist, der han også var jazzinspirert. Han er den mest produktive filmmusikkkomponisten i Noreg, med 62 komposisjonar frå 1952-1994, i tillegg komponerte han fjernsynsmusikk. Mellom anna står han bak musikken i Fleksnes fataliteter (1972), Brødrene Dal (1979/1982), Rød snø (1985), Fredrikssons fabrikk (1990/1994), Vestavind (1994), Nr. 13 (1999) og Soria Moria (2000). Men Monn-Iversen har også vore produsent av sjølve filmane, ikkje berre musikken. Filmar han har produsert, er m.a.: Operasjon Sjøsprøyt (1964), Mannen som ikke kunne le (1967), Norske byggeklosser (1972), Bør Børson jr. (1974) og Kronprinsen (1979).
Egil Monn-Iversen hatt svært mykje å seia for det norske musikalmiljøet, og har komponert musikk til fleire musikalar, m.a. Bør Børson, jr (1972) og Ungen. Frå 1954-59 var han kapellmeister på Chat Noir før han vart forfremja til direktør dei neste fire åra. Frå 1967 vart han så kapellmeister ved Det norske teatret. Han har vore leiar for to teaterselskap: Proscenium A/S og Thalia A/S. Frå 1981-1996 var han styreformann i Den Norske Opera.
Biografien av Sverre Gunnar Haga
I 2008 kom det ut ein biografi om Egil Monn-Iversen av Sverre Gunnar Haga med tittelen Gudfaren Egil Monn-Iversen og spillet i kulissene. Boka prøver til ein viss grad å framstilla Monn-Iversen som edderkopp eller blekksprut i norsk kulturliv, utan å lukkast med det ifølgje bokmeldaren i Ballade. Ho fekk særleg merksemd fordi ho avslørte at Monn-Iversen hadde born med ei anna kvinne enn kona, og dette vart kalla «den hemmelige familien» i norsk presse ved boklanseringa.
Varm jupiter
Varme jupiterar (engelsk hot Jupiters) er eksoplanetar som er lik Jupiter i masse men som går i bane mykje nærare stjernene sine. Temperaturane deira kan nå opp til 1 100 °C.
Det har vorte funne vassdamp i atmosfærane til fleire varme jupiterar.
Conseil Hill
Conseil Hill er ein ås midtvegs langs nordkysten av Pourquoi Pas Island. Han vart kartlagd av Falkland Islands Dependencies Survey frå landmålingar og flyfoto, 1946–59, og vart namngjeven av UK Antarctic Place-Names Committee etter ein person i Jules Verne-romanen En verdensomseiling under havet.
Hotel Garni
Hotellet var plassert i den såkalla Hildebrandska hust på Drottninggatan 3. Tidlegare hadde svenske veifarande fått overnatta i kjellarane til folk eller vertshus, medan dei meir velstående fekk overnatta i private heim. Betre overnatting var difor velkomen etterkvart som ferdverksemda auka. Det viste framfor alt at auken av rike svenske og utanlandske gjester. Hotellet vart drive av hovkonditor Abraham Christopher Behrens, som òg var innehavar av schweizeriet på Strömparterren. Der var det rom i tre etasjar, og dessutan ein stall og eit vognskjul for gjestene.
Året etter at Behrens døydde i 1855 vart hotellet lagt ned. Totalt 1 700 svenskar og 1 300 utanlandske gjester hadde budd på hotellet.
Bob Moore
Bob Loyce Moore er ein USA-amerikansk studiomusikar, orkesterleiar og bassist som var medlem av Nashville A-Team i 1950- og 1960-åra.
Biografi
Bob Moore var fødd i Nashville. Då han var 15 år gammal spelte han kontrabass på ein teltturné med ei gruppe frå Grand Ole Opry, og 18 år gammal byrja å han å spele med Little Jimmy Dickens. 23 år gammal fekk han tilbodet om å spele på det kjende Red Foley-programmet Ozark Jubilee. Han spelte på showet i Springfield i Missouri på laurdagar og reiste attende til Nashville i veka, men dette var slitsamt og etter to år drog han attende til Nashville.
Moore spelte på over 17 000 dokumenterte innspelingar og var eit viktig medlem av The Nashville A-Team, ei gruppe studiomusikarar som var kremen av kremen i Nashville i 1950- og 1960-åra.
I 1958 spelte han på den første av mange Elvis Presley-innspelingar. Året etter slo han seg saman med Fred Foster og oppretta Monument Records, der han som musikalsk leiar på selskapet skapte arrangement for Roy Orbison. I 1960 danna han Bob Moore Orchestra og spelte inn eit album som inneheldt «Mexico», ein singel som nådde sjuandeplassen på Billboard poplista. Songen låg òg ei veke på toppen av Easy Listening-lista i 1961. Han selde over ein million eksemplar og Moore fekk derfor gullplate for innspelinga. Bob Moore spelte bassintroen på Roger Miller-hitten hit «King of the Road».
Moore arbeidde i fleire musikalske miljø, og spelte mellom anna på Newport Jazz Festival og var i studio med Arthur Fiedler og Boston Pops Orchestra. Han hadde sterke røter i countrymusikken og i 1994 kåra Life han til den beste countrybassisten gjennom tidene. Han har spelt med artistar som Bob Dylan, Marty Robbins, Jerry Lee Lewis, Flatt and Scruggs, Patsy Cline, Sammy Davis jr., Julie Andrews, Andy Williams, Connie Francis, Moby Grape, Wayne Newton, Quincy Jones, Burl Ives, Roger Miller og den franske songaren Johnny Hallyday.
Bob Moore vart innlemma i Musicians Hall of Fame i 2007.
Skifertoppen
Skifertoppen er eit fjell på Spitsbergen på Svalbard. Det har ei høgd på 761 meter over havet.
Nordlandsprovinsen
Nordlandsprovinsen er eit geologisk område som dekkjer Nordland fylke. Glimmerskifrar og glimmergneisar frå Den kaledonske fjellkjeda finst i store delar av Nordland.
Sentralt i Nordlandsprovinsen mellom Dunderlandsdalen og Fauske finst fire kaledonske skyvedekke. Nedst finn ein Seve-Køli-dekket med to grupper av skifrar derav det nedste fører marmor (Pieske kalk). Deretter følgjer Tespfjelldekket som består av skifrar med marmor. I nord finst Fauskemarmor som tilhøyrer dette dekket. Over følgjer Rødingfjelldekket med to mektige grupper av glimmerskifrar, marmor, kvartsitt og kvartsittkonglomerat. Øvst er Beiarndekket som består av glimmerskifrar og marmor med intrusjonar av eruptiv.
Dammträsk
Dammträsk er ein liten innsjø i Haninge kommun i landskapet Södermansland i Sverige. Innsjøen inngår i Tyresån-vassdraget, og har samband med Drevviken nedstraums. Innsjøen har noko forureining av næringssalt frå Haninge. Innsjøen har eit overflateareal på 0,9 hektar, og overflata ligg 33 meter over havet.
Agnar Lirhus
Agnar Lirhus er ein norsk forfattar og musikar.
Drevviken
Innsjøen Drevviken er i dag delt mellom kommunane Huddinge, Haninge, Tyrsö og Stockholm.
Agnar Lirhus
Lirhus debuterte som forfattar med romanen Skogen er grønn i 2005 og har sidan gjeve ut ei diktsamling og fire romanar.
Kenji Ogiwara
Kenji Ogiwara er ein japansk, tidlegare kombinertløpar og seinare politikar frå Kusatsu. Han vart verdsmeister i nordisk kombinert både i 1993 og 1997, og tok ein bronsemedalje i kombinertsprinten i 1999. Perioden 1992-95 vann Japan, med Kenji Ogiwara på laget, fire strake gullmedaljar for lag i to olympiske meisterskap og to verdsmeisterskap. Han vann 17 verdscuprenn og fekk i tillegg tolv andreplassar og to tredjeplassar.
Kombinertløparen Tsugiharu Ogiwara var tvillingbror hans.
Aktiv
Kenji Ogiwara debuterte i verdscupen i kombinert på tampen av 1991-sesongen, i sveitsiske St. Moritz vart han nummer ti. Han oppnådde ein fjerdeplass i eit verdscuprenn i Breitenwang i januar 1992, før han kom på sjuandeplass under vinterleikane i Albertville. Den 9. februar gjekk han Japan inn til OL-gull i lagtevlinga i kombinert, dei andre på laget var Reiichi Mikata og Takanori Kōno. Denne gullmedaljen var den fyrste av fire strake til Japan i lagtevlinga. I ski-VM 1993 i Falun paraderte Ogiwara i mål, over tre og eit halvt minutt føre sølvlaget frå Noreg. Både i 1993, under vinter-OL 1994 og i VM 1995 hadde Ogiwara med seg førnemnde Kono og Masashi Abe på laget. I 1995 var tevlinga utvida til å gjelde fire mann, Ogiwara sin tvillingbror Tsugiharu Ogiwara kompletterte då laget.
Frå 1999 var det to individuelle kombinertøvingar i dei store meisterskapa. Ogiwara vann bronsemedaljen i sprintøvinga under VM 1999 i Ramsau og vart nummer seks i normaløvinga. To år seinare vart han høvesvis nummer fem og sju i dei to øvingane under ski-VM 2001 i Lahti. I sin siste meisterskap, vinter-OL 2002 i Salt Lake City, vart han nummer elleve.
I 1995 vart Ogiwara tildelt Holmenkollmedaljen.
Allmennaksjelova
Allmennaksjelova (Lov om allmennaksjeselskaper) er lov av 13. juni 1997 nr 45, som har reglar om allmennaksjeselskap.
Allmennaksjelova skal ikkje forvekslast med Aksjelova, Lov om aksjeselskaper, lova av 13. juni 1997 nr 44. Almennaksjelova gjeld for aksjeselskap som i vedtektene kallar seg eit allmennaksjeselskap, og som har ein aksjekapital på minst kr 1.000.000.
Den vanlege aksjelova gjeld for dei aksjeselskapa som ikkje er omfatta av allmennaksjelova. Desse vanlege mindre aksjeselskapa må ha ein aksjekapital på minst kr 100.000.
Dei to lovene er for det meste heilt like, men med nokre strengare reglar for allmenaksjeselskapa.
Dei to lovene avløyste tidlegare aksjelover, den siste av 4. juni 1976 nr 59. Dei to nye lovene vart iverksett (trådde i kraft) 1. januar 1999.
Dei to aksjelovene gjeld begge for selskap der ingen av deltakarane har ansvar for selskapet sine forpliktelsar, udelt eller for delar som til saman utgjer selskapet sine samla forpliktelsar.
Carl Ben Eielson
Carl Ben Eielson var ein amerikansk flypioner, bushpilot og oppdagar.